3 U-Adamu kwamthokozisa kakhulu ukuba nenkosikazi ayithandayo, kamuva ayiqamba igama elithi, Eva. ‘Njengomphelelisi wakhe,’ wayezoba “umsizi” wakhe njengoba bejabulisana usuku nosuku ngokufeza izindima zabo zokuba umyeni nokuba inkosikazi. (Gen. 2:18) Injongo ebalulekile yomshado yayiwukuba kugcwaliswe umhlaba. (Gen. 1:28) Amadodana namadodakazi ayeyoshiya abazali ukuze ashade futhi akhe imindeni emisha. Abantu babeyogcwalisa umhlaba ngezinga elifanele futhi babeyoqhubeka bakha kuze kube yilapho wonke umhlaba usuyipharadesi.